Primul student din familie. 10.000 de tineri români, din familii sărace, primesc bani de la UE să-și urmeze visul
Aproape 10.000 de tineri din toată țara care provin din familii nevoiașe au șansa să urmeze cursurile unei facultăți și să devină primul student din familie, cu ajutorul unui proiect finanțat cu bani europeni. Timp de doi ani, tinerii vor primi o bursă lunară de 300 de lei și vor avea parte și de meditații gratuite la disciplinele la care au dificultăți. Asta în condițiile în care, în țara noastră, un student din 10 abandonează facultatea, arată datele Ministerului Educației.